Kochane dzieci
Łostatki
ŁOSTATKI
Jak łostatki to łostatki
Niych sie czynsóm babski zadki
Niych szłapeczki se skokajóm
Jeszcze gro muzyczka
To niych wszyjscy wywijajóm
Do północy balujymy
I se fajnie tańcujymy
Muzykanty pjyknie grajóm
Karlusy frele zaproszajóm
Tak tańcujóm i balujóm !
Nogów wcale nie żałujóm
Ji skokajóm i gwizdjóm
Bo poleczka tera grajóm
Tańczy Karlik,fest wywijo
Ana w lufcie sie s nim mijo
Łón wywijo i nióm krynci
Przy tańcowaniu sie nie mynczy
Przy śledziku trza tańcować
A nie po kóntach łobstować
Bo dobijo chnet dwanoście
Tuż sie bowcie mili goście
Urszula Oślislok
Idzie Nowy Rok
Idzie Nowy Rok
Nowy Roczek sie szykuje
Zaroz do nas przywandruje
Stary taki zastarany
Że bydzie już wyganiany
Chocioż mo dopjyro roczek
Tyn nasz Stary nieboroczek
Ale łodynś chneda musi
Nowy na nim to wymusi
Jak w Sylwestra północ wybije
Kożdy bydzie szczyloł i szampana wypije
Ludzie bydóm sie winszowali
Nowy Rok z radościom witali
Ani śladu nie bydzie Starego
Wszyskich cióngnie do Nowego
Co by lepszy sie nóm żyło
Samo dobro sie spełniło
Nowy nóm nadzieja dowo
Bydzie lepszy,tak sie zdowo
Tuż idymy w Nowy Roczek
Kożdy z nas już robi kroczek
Już na zygor zaglóndómy
Kjeliszki tyż wyciongomy
Zaroz winszować bydymy
Nowy Roczek–szampana pijymy
Zdrowja ,szczynścia winszujymy
O Starym już nie myślymy
Aż za rok zajś przydzie Nowy Roczek
Tuż winszuja–niech zajś wszyjscy dożyjymy
Urszula Oślislok
Rok ucieko
Łodpust-odpust
Łodpust
Już łod rana szum je wjelki
Sztryndzóm sie już u nos frelki
Co by pjyknie wyglóndały
I synkóm sie podobały
Trza iś s familijóm do kościoła
Bo zwón z wjeże głośno woła
Pódzcie,pódzcie – łodpust mómy
To se razym porzykómy
Do chałpy wartko s kościoła
Co by zasiodać do stoła
Bo na łobjod sie radujóm
Jak rolady wóń już czujóm
Potym zajś sztryndzyni wjelki
Bo ku budóm idóm frelki
A synki już tam czekajóm
Przy szisbudach se szczylajóm
Dzieci locóm s balónami
Mamy szpacyrujóm s wózkami
Tatulki zajś ze synkami
Bo se jeżdżóm tam autkami
Pełno budów wszyndzi stoji
I łod ludzi sie tam roji
Wszyjscy łażóm ,łoglóndajóm
Rozmajte graczki kupowajóm
Muzyczka tam pjyknie gro
Karasol sie krynci
Co by sie przejechać
Trza mjeć yno chynci
Karlus tam uszczelół
Kwjotek we szisbudzie
Nie chcioł go tam nosić
Doł go jednej Trudzie
Yno na łodpuście tak wesoło bywo
Wszyjscy fajerujóm,muzyczka przygrywo
Karasole sie kryncóm,lampkami migajóm
Radujóm sie ludki co tam przebywajóm
Urszula Oślislok
Nasz łodpust na św.Anna
Nasz łodpust na św.Anna
W kożdej parafiji je to łobyczajym,tradycjóm,że na śwjyntego patróna przypado łodpust.Tako tyż i u nos na śwjyntej Anny mómy łodpust,śwjynto cołkij parafije.Prosi sie wtedy za wstowjynnictwym naszej Patrónki kościoła śwjyntej Anny ło łaski i wszelako pómoc Pónbóczka.Suma łodpustowo przeca najwożniyjszo mszo we tym dniu na kjerej ksióndz głosi specjalnie naszykowane kozani do parafijan i gości łodpustowych.Na tyj mszy idymy wszyjscy na procesyjo. Dzieci kjere były we tym roku w kómuniji idóm we swojich pjyknych szatkach i ancużkach ,idóm poczty sztandarowe,nasze gospodynie we swojich pjyknych strojach ślónskich,ksióndz z mónstrancyjóm pod baldachimym kjery niesóm chłopy, ludzie co sóm na mszy.Na cołkij mszy i procesyji grajóm muzykany,pomogajóm łorganiście co by wszysko było taki fest uroczyste,a nie jak w kożdo inkszo niydziela.Po mszy kożdy kuknie pod buda kupić jako maszketa i potym wartko do dóm na łobjod.Łodpustowy łobjod musi byc przeca z zupóm z nuglami i dróbkami,roladami,kluskami,modróm kapustóm i kómpot z pozimek,sóm tyż inksze mjynsa i rozmajte szałoty,ale to je najwożniyjsze dani we tym dniu .Po łobjedzie bonkaweczka i maszkety.Tradycyjnie w chałpach je kołocz,szpajzy,kopy,rozmajte tortynszniki,a nowet nikjerzy warzóm moczka.Po bónkawje bjeróm sie potymku budóm.U nos je rychtyk wjelki łodpust,stoji dużo budów z maszketami i rozmajtymi graczkami,stojóm z balónami i inkszymi rzeczami.Na placu przy straży stojóm karasole,je tego rozmajty kaliber,małe,wjelki,damfkarasol ,ciuchcie i co yno.Stojóm dmuchane zómki i chałpki na kjerych dziecka mogóm se poskokać.Gro pjyknie muzyka,a karlusy mogóm se poszczylać s lufbiksy pod szisbudami do kwjotków abo lizoków,tak jak kjeś to bywało.Nie yno te karlusy tam szczylajóm,ale i frelki,chłopyi baby,a łuciechy majóm co niemjara.Kjery tam je z gościami to bjere jich łod budów na wjeczerzo do dóm.Młodzi zajś nie myślóm ło jodle i siedzóm tam do cimoka.Na łodpustowo wjeczerzo ludzie rozmajte jodło szykujóm,ale czynsto je szałot ze zimjoków ,kotlet i dobry wuszt grzoty.Sóm tyż szynki i modne tera sałatki rozmajtej zorty.Jak jeszcze byłach dzieckym to pjyrsze sie dowało gościóm krajiczki szumnie naszykowane czyli kanapki,a potym nieskorzy szałot,kotlet i wuszt grzoty.Ale i tak za dziecka wszysko mjało inkszy szmak choć tera sie zrobi tak samo,ale te tradycyjne jodło i tak je najsmaczniyjsze.I zajś na bezrok tyn tradycyjny ślónski łobjod i maszkety bydóm w tyn łodpustowy dziyń
Urszula Oślislok
Przy łodpuście
Mój I marsz – moji wrażynia
Mój I marsz – moji wrażynia
16 lipca w tym roku wybrałach sie tyż do Katowic na V Marsz Ruchu Autonomii Śląska,chciałsch se to połoglóndać
jak tyż to je.Przeżycia były niesamowite ani łopisać tego nie poradza.Ludzi było dużo,przeważnie mjeli lónty łobleczóne
we ślónski farby abo koszulki z napisami po ślónsku,a jedni tak jak i jo co ni mjeli takich lóntów to normalnie sie łoblykli.
Nióśli fany,balóny i rozmańte tabule-transparynty z napisami.W tym marszu szli młodzi,starsi i dziecka,a tych ganc małych
wjóźli we wózkach.Jedni nawet na kołach jechali,mjeli jich cołki łobstrojóne balónami i fankami.S przodku i ze zadku jechały auta i motorcykle ,tak samo były pjyknie przystrojóne.Rychtyk pjyknie to wszysko wyglóndało.Ludzie szli i co jakijś czas wołali
,,,,,pódzcie s nami,,,poradzymy,,,,,Górny Ślónsk,,,,autonomia,,,
Marsz buł pjykny,spokojny bez żodnyj haje,szło sie poczuć jak we familiji.Szli my łod Placu Wolności do Placu Sejmu Ślónskigo.
W marszu było widać fany ślónski,polski,s inkszych regjónów polski jak i tyż s inkszych regjónów krajów .Na Placu Sejmu Ślónskigo
było wszysko naszykowane co by ludzie mógli se siednyć i łodpocznyć,tam tyż były przemówjynia rozmajtych osobistości i gości
co przyjechali na marsz spoza Ślónska i Polski.Potym były wystympy rozmańtych zespołów,a nowt była pokozano walka
wojoka s rycerzym,alech mjała strach,ze sie zaczasnóm tym mjeczym i siykyróm.Na placu stoły budy ze rozmajtymi rzeczami
co mjały ślónski napisy.Dziecka tyż mjały łuciecha ,czekoł na nich karasol,jakijśchałpy do skokanio i taki wjelki kule do kjerych
bajtle lazły i sie jich po wodzie kulało.Szło se tyż pojejś i spłokać kurz po tym marszu,czyli napić sie fajnego piwka abo inkszego
napoja.Spotkałach tam dużo zocnych ludzi i znajómych.Wert iś na taki marsz i poczuć ta atmosfera,było czuć jak Ślónsk żyje,
jak ludzie mu pszajóm.Wszyndzi było słyszeć nasza godka bo ludzie sie nie gańbjóm godać po naszymu.
Po skóńczónym marszu wszyjscy dobrze sie bawili na Placu Sejmu Ślónskigo w takij rodzinnej-familijnej atmosferze.
Urszula Oślislok
Nasze Dziecioczki
NASZE DZIECIOCZKI
Nasze kochane
Rojberki aniołki
Dzisioj te Świynto
Gwizdajom piszczołki
Balony i brałzy
Torty zisteczki
Gyszynków mocka
Śmiychu trzi beczki
Łojcowie omki
Opy i ciotki
Ślom wom kusinki
W tyn dzionek zocny
Bydźcie wesołe
Zdróweczko niych sprzijo
Niych wasze dzieciństwo
We przociu mijo
Dlo mamy i taty
Zowdy dzieckami
Choć już bydziecie
Sami łojcami
100 latek 100 latek
Śpiywajom sam wszyscy
Niych kożde marzynie
W cołkości sie ziści!!!
Barbara Politaj
pol_Latn pol_Latn pol_Latn pol_Latn szl_Latn szl_Latn szl_Latn szl_Latn pol_Latn szl_Latn szl_Latn isl_Latn szl_Latn pol_Latn szl_Latn pap_Latn szl_Latn szl_Latn pol_Latn szl_Latn pol_Latn pol_Latn slv_Latn szl_Latn eus_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn pol_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn pol_Latn szl_Latn szl_Latn szl_Latn pol_Latn szl_Latn szl_Latn pol_Latn szl_Latn eus_Latn szl_Latn pol_Latn pol_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn pol_Latn szl_Latn pap_Latn szl_Latn szl_Latn ron_Latn szl_Latn szl_Latn pol_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn eus_Latn szl_Latn szl_Latn szl_Latn eus_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn eus_Latn pol_Latn pol_Latn swh_Latn tuk_Latn szl_Latn szl_Latn fur_Latn szl_Latn szl_Latn szl_Latn deu_Latn tpi_Latn twi_Latn szl_Latn vec_Latn szl_Latn szl_Latn szl_Latn szl_Latn szl_Latn szl_Latn slv_Latn kmr_Latn szl_Latn szl_Latn szl_Latn zho_Hans